Szombathelyre igazolt a magyar kosárválogatott csapatkapitánya
A Falco-Vulcano Energia KC Szombathely csapatában folytatja pályafutását Keller Ákos, a magyar férfi kosárlabda-válogatott csapatkapitánya.
A múlt héten a lengyel Slask Wroclawtól távozott, 31 éves center érkezésérõl a Bajnokok Ligájában is érdekelt klub honlapja számolt be.

Örömmel tájékoztatjuk szurkolóinkat és a kosárlabdabarátokat, hogy Keller Ákos a Falcóban folytatja pályafutását" - jelentette be Gráczer György ügyvezetõ.

"Ákossal korábban már több ízben is tárgyaltunk, most azonban az egyezség is létrejött, így bajnoki címvédõ csapatunkat erõsíti a jövõben. 1,5 éves szerzõdést írtunk alá, amely nem tartalmaz kilépési opciót. Örülünk, hiszen tudjuk, hogy hazai és nemzetközi szinten is hosszú távon versenyképes csapatot elsõsorban erõs magyar maggal tudunk létrehozni. Ennek jegyében igazoltuk le Ákost, aki Benke Szilárd, Perl Zoltán és Váradi Benedek mellé negyedik válogatott játékosként csatlakozik klubunkhoz" - tette hozzá.

Az ötszörös magyar bajnok és négyszeres Magyar Kupa-gyõztes kosaras az Alba Fehérvárnál kezdte pályafutását, késõbb megfordult Szolnokon és Körmenden. Külföldön szerepelt a francia Pau-Orthez, a horvát Zadar, az olasz Orlandina Basket csapataiban, és június óta légióskodott Lengyelországban.